open-index/open-wikipedia-markdown huggingface dataset:
Yellow Sun

**Yellow Sun** () oli Britannian kehittämä lämpöydinpommi, jota kehiteltiin 1950-luvun loppupuolella ja otettiin käyttöön 1958. Ase kykeni pudottamaan muun muassa V-pommittajat, joita olivat Avro Vulcan, Handley Page Victor ja Vickers Valiant. Yellow Sunin korvasi WE-177 jo 1960-luvun lopulla.

Ydinasetyyppiä *Yellow Sun Mark 1* (*Orange Herald* eli *Oranssi Sanansaattaja*, jossain kohden mainittu myös *Green Grass*, *Vihreä Ruoho* sekä *Violet Club*) valmistettiin vain muutamia kappaleita. Britannia testasi ydinasekehittelynsä tuotoksia Australiassa Maralingan koealueella. Tyynenmeren lisäksi aseita testattiin Maldenilla ja Joulusaarella, joka on nykyinen Kiritimati. Operaatio Grapple suoritettiin 1957-1958. Sen jokseenkin onnistuneina pidettyjen, muttei tavoitteisiin yltäneiden ydinkokeiden vaikutustehot, tässä nimenomaisessa kategoriassa: vaihtelivat 200 kT - 3 MT. Tämän sarjan ydinkokeita toteutettiin 9 kpl. *Yellow Sun Mark 2* eli "*Red Snow"* (suom. *Punainen Lumi*) oli aseen seuraava versio, jota valmistettiin arviolta 150 kappaletta. Kokeiluasteella olivat *Green Granite* ja *Green Bamboo* ja mahdollisesti myös *Violet Club*, mutta ne eivät tulleet aktiiviin käyttöön lainkaan. Violet Clubin esiintymisestä brittien ydinasearsenaalissa ei löydy merkintöjä. 

Toisin kuin Ranska, ei Britannia enää jatkanut omaa strategisen eikä taktisen luokan ydinaseiden kehittelyään WE-177:n käyttöönoton jälkeen. Sen sijasta Britannia hankki SLBM-tyypin ydinohjuksensa Yhdysvalloista omaa ydinpelotettaan varten. Nämä olivat aluksi Resolution-luokan veneiden Polaris-tyyppiä (W28), sittemmin Trident D5 -tyyppiä.

## Lähteet
*http://nuclearweaponarchive.org/Uk/UKArsenalDev.html
*http://nuclearweaponarchive.org/Uk/UKTesting.html

### Viitteet
Grayson Perry

**Grayson Perry** (s. 1960 Chelmsford) on brittiläinen kuvataiteilija. Hän on tunnettu sarkastisen huumorin sävyttämistä teoksistaan, jotka kommentoivat brittiläisen yhteiskunnan historiaa, politiikkaa, luokkaeroja, tapakulttuuria ja perinteisiä sukupuolirooleja. Materiaaleinaan hän käyttää etenkin tekstiilejä ja keramiikkaa, joista hän työstää teoksiaan perinteisin käsityömenetelmin. Hänet tunnetaan myös transvestiittihahmostaan Clairesta, jona hän usein esiintyy naiseksi pukeutuneena.

Perryn töitä oli näytteillä Helsingin Kiasmassa huhtikuusta syyskuun alkuun 2018.

## Lähteet

## Aiheesta muualla
*Perry Saatchi Galleryn sivustolla
Ta13oo

__NOTOC__

**Ta13oo** (tyyliteltynä **TA13OO**) on yhdysvaltalaisen hip hop-artisti ja tuottaja Denzel Curryn kolmas studioalbumi, jonka julkaisi Loma Vista Records 27. heinäkuuta 2018. Albumilta on julkaistu kolme singleä: "Sumo", "Percs" ja "Clout Cobain".

Albumia edelsi vuonna 2017 julkaistu EP *13*, jonka on tarkoitus olla eräänlainen alkusoitto albumille. Albumi on jaettu kolmeen eri osaan, jotka ilmestyivät päivinä 25. kesäkuuta - 27. kesäkuuta. Curry käsittelee albumillaan aiheita kuten, seksuaalista hyväksikäyttöä, rakkautta, vihaa, julkisuutta, nykyajan musiikin tilaa ja kuoleman läheisiä kokemuksia.

## Kappaleet
**Act 1: ''Light***
#
#
#
#
*'Act 2: *Grey***
#<li value=5>
#
#
#
#
**Act 3: *Dark*'''
#
#
#
#

## Arvostelut
* HipHopDX: 
* Pitchfork: 7.7/10
* The Needle Drop: 8/10
## Lähteet
Puhtaaksimuuraus

**Puhtaaksimuuraus** tarkoittaa seinän tai muun rakenteen muurausta poltetuista tiilistä, kalkkihiekkatiilistä tai harkoista siten, että se jää ulkopinnaltaan käsittelemättömäksi, rappaamattomaksi. 

Suomessa kivirakennusten julkisivujen tavallisin pintamateriaali oli 1800-luvulla sileä rappaus tai toisinaan roiskerappaus. Puhtaaksimuuratun punatiilin käyttö yleistyi kuitenkin 1800-luvun loppupuoliskolla muissakin kuin teollisuusrakennuksissa, ja puhtaaksimuuraus säilyi myös 1900-luvulla tiilirakennusten julkisivujen yleisenä käsittelytapana. 1900-luvun puolivälissä ajan hengen mukaista oli lisätä julkisivuihin puhtaaksimuuratun tiilen ja rappauspinnan vaihtelua. Pian sen jälkeen betonielementtitekniikka, levyrakenteet ja puhtaaksimuurattu tiili kuitenkin syrjäyttivät uudisrakentamisessa rappauksen lähes kokonaan 1960- ja 1970-luvuilla.

Puhtaaksimuuratuissa tiiliseinissä voidaan käyttää erilaisia limityskuvioita. Tiilen limitys- ja saumausvaihtoehdoilla rakennuksen julkisivulle voidaan luoda yksilöllinen ilme. Yhdessä laastin kanssa limitys sitoo yksittäiset tiilet yhtenäiseksi rakenteeksi. Juoksulimityksessä tiiliä muurataan tiilirakenteeseen yksinomaan pitkä sivu seinäpinnan suuntaisesti. Yleisimmät juoksulimitystavat ovat 1/2-kiven porrastus tai 1/3-kiven porrastus. Vanhemmissa, massiivisissa tiiliseinissä on käytetty yleensä ristilimitystä tai munkkilimitystä, joissa osa tiilistä asetetaan tiilimuuriin poikittain seinäpintaan nähden sidetiiliksi. Puhtaaksimuurattua tiiltä käytetään toisinaan myös sisäpinnoissa arkkitehtonisena tehokeinona. Tiilet pyritään yleensä latomaan puhtaaksimuurattuun seinään siten, että pinnaltaan paremmat sivut tulevat aina samalle puolelle.

Puhtaaksimuurattu tiilijulkisivu on yleensä kestävä ja helppohoitoinen eikä vaadi paljon huoltoa. Tiiliseinä voidaan kuitenkin haluttaessa käsitellä myöhemmin vaikkapa kuulto- tai ohutrappauksella.

## Lähteet
A1 Alankomaiden Grand Prix 2006

**A1 Alankomaiden Grand Prix 2006** oli A1 Grand Prix -kauden 2006–2007 ensimmäinen osakilpailu, joka ajettiin 1. lokakuuta Circuit Park Zandvoortin moottoriradalla Alankomaissa.

## Tulokset
### Sprintti kilpailu

### Pitkä kilpailu
A1 Tšekin Grand Prix 2006

**A1 Tšekin Grand Prix 2006** oli A1 Grand Prix -kauden 2006–2007 toinen osakilpailu, joka ajettiin 8. lokakuuta Brnon moottoriradalla Tšekissä.

## Tulokset
### Sprintti kilpailu

### Pitkä kilpailu
A1 Malesian Grand Prix 2006

**A1 Malesian Grand Prix 2006** oli A1 Grand Prix -kauden 2006–2007 neljäs osakilpailu, joka ajettiin 26. marraskuuta Sepangin moottoriradalla Malesiassa.

## Tulokset
### Sprintti kilpailu

### Pitkä kilpailu
Les Lucs-sur-Boulogne

**Les Lucs-sur-Boulogne** on kunta Vendéen departementissa Pays de la Loiren hallintoalueella läntisessä Ranskassa.

Les Lucs-sur-Boulognessa tapahtui Vendéen kapinoihin liittyvä verilöyly vuonna 1794. Uhrien muistoksi on pystytetty Vendéen muistomerkki (*Mémorial de la Vendée*). Se on samalla myös muistomerkki kaikille totalitarismin uhreille. Avajaisissa muistomerkin vihki Aleksandr Solženitsyn syyskuussa 1993. Muistomerkiltä kulkee Muistojen polku (*Chemin de la Mémoire*) kappelille (*Chapelle du Petit-Luc*), johon on kirjoitettu kaikkien 564 uhrin nimet.

Muistomerkin lähellä on Vendéen historiallinen museo (*Historial de la Vendée*). Museo avattiin vuonna 2006, ja se on arkkitehtuuriltaan hyvin ympäröivään luontoon sulautuva. Museossa on noin 20 000 esinettä, joista noin 3 000 on esillä. Ne kertovat Vendéen historian sen synnystä nykyhetkeen.

## Lähteet

## Aiheesta muualla
Kannelmäen terveysasema

**Kannelmäen terveysasema** on Helsingin Kaarelan kaupunginosan Kannelmäen osa-alueella, Kauppakeskus Kaaren lähellä sijaitseva kaupungin sosiaali-, terveys- ja pelastustoimialaan kuuluva terveysasema.

## Lähteet

## Aiheesta muualla
*Helsingin terveysasemien yhteystiedot (hel.fi)
*Jussi Vehkasalo (16.3.2018) "Tutkimukset koskevat koko rakennusta" – Sisäilman vuoksi remontoidulla terveysasemalla oireillaan taas (helsinginuutiset.fi)
Tom Källström

**Tom Källström** (s. 23. tammikuuta 1954 Kokkola) on entinen suomalainen jalkapalloilija ja jalkapallovalmentaja. Källströmistä tuli vuonna 1976 ensimmäinen Suomen kansalainen, joka pelasi Ruotsin jalkapallon pääsarjassa - silloin vielä Allsvenskanin nimellä.

## Jalkapalloilijana Kokkolassa
Nuoruudessa Källström pelasi niin jalkapalloa kuin jääkiekkoa, mutta valitsi 16-vuotiaan lajikseen jalkapallon. Keskikentällä ja puolustuksessa pelannut Källström aloitti uransa aikuisten sarjassa jo 16-vuotiaana kasvattajaseuransa GBK:n Jalkapallon II divisioonan joukkueessa kaudella 1970. Hän teki ensimmäisellä aikuisten kaudellaan myös yhden maalin. Seuraavalla kaudella hän kuului jo GBK:n runkomiehistoon ja teki 15 maalia seuratoverin Christian Nymanin voittaessa 16 maalilla lohkon maalikuninkuuden. Kaudella 1972 GBK nousi perustettuun I divisioonaan, ja Källström edusti useissa Suomen alle 18-vuotiaiden maaotteluissa, joita kertyi  kaikkiaan kahdeksan. Seuraavat kaksi kautta Källström edusti vielä I divisioonan kärkipäässä pelannutta GBK:ta, mutta siirtyi kaudeksi 1975 KPV:n riveihin, jossa hän oli voittamassa SM-pronssia. Hän pelasi KPV:n riveissä kaikki kauden 22 ottelua ja teki niissä seitsemän maalia.

## Ensimmäinen suomalaispelaaja Ruotsin pääsarjassa
Vaikka Källström pelasi vielä KPV:ssä, hän oli siirtänyt kirjansa jo Tukholmaan, jossa hän aloitti ensimmäisenä suomalaisena AIK:n riveissä Allsvenskanissa keväällä 1976. Syksyyn 1976 mennessä Källström vakiinnutti paikkansa AIK:n puolustuksessa, jossa hän pelasi kaudella 1976 kaikkiaan yhdeksän ottelua. Kaudesta 1977 tuli Källströmin Ruotsin uran pääkausi, jolloin hän pelasi kaikkiaan 19 ottelua, kun sarjassa pelattiin 26 ottelua. Tällä kaudella hän teki ainoan Allsvenskan-maalinsa kaukolaukauksella Landskrona BoIS:n verkkoon. Syksyllä 1977 akillesjännevamma alkoi häiritä pelaamista. Kaudesta 1978 tulikin vaikea. Hän pelasi vain seitsemässä ottelussa johtuen jalkavammasta., 

## Paluu Suomeen, GrIFK:n riveissä
Vajaan kahden Helenelund-kauden jälkeen Källström siirtyi Suomeen ja pelasi kaudella 1980 kasvattajaseurassaan GBK:ssa. GBK:n putoaminen I divisioonasta ja muutto pääkaupunkiseudulle toi uudeksi seuraksi samanaikaisesti Kakkoseen pudonneen GrIFK:n, joka nousi kaudeksi 1982 I divisionaan, jossa Källström pelasi seuraavat neljä kautta kaikkiaan 90 ottelua tehden 10 maalia.

## Uran jälkeinen elämä
Vuonna 1985 päättyneen pelaajauran jälkeen hän valmensi naisten ja tyttöjen HPS-joukkuetta.

Ruotsiin muuttaessaan Källström opiskeli Tukholman yliopistossa vuosina 1975-78 ja suoritti ekonomin tutkinnon. Ruotsissa ollessaan hän työsjkenteli paikallisessa mainostoimistossa ja Suomeen palattuaan Finnairin palveluksessa. Vuodesta 2001 hän vastasi Finnairin sähköisestä liiketoiminnasta.

Tom Källströmin isä Nils oli aikanaan pelannut GBK:n ja Åbo IFK:n riveissä Suomen korkeimmalla sarjatasolla.

## Lähteet
Chevrolet TrailBlazer

**Chevrolet TrailBlazer** on neliovinen katumaasturi, jota yhdysvaltalainen General Motors on valmistanut vuodesta 1999 lähtien (lukuun ottamatta vuosia 2010 ja 2011). Nykyään TrailBlazeria myydään Kaakkois-Aasiassa ja Brasiliassa. Australiassa autoa on myyty Holden-merkkisenä.

## Sukupolvet

99-02 Chevrolet Blazer TrailBlazer.jpg|Ensimmäinen sukupolvi(1999–2001)
Chevrolet-TrailBlazer.JPG|Toinen sukupolvi(2002–2006)
06-08 Chevrolet TrailBlazer.jpg|Toisen sukupolven facelift(2006-2009)
Chevrolet TrailBlazer 01.jpg|Kolmas sukupolvi(2012-)
Chevrolet Blazer (2018)

**Chevrolet Blazer** on viisiovinen crossover, jota yhdysvaltalainen General Motors valmistaa Ramos Arizpessa, Meksikossa. Auto esiteltiin vuoden 2018 lopulla ja sen ensimmäinen mallivuosi on 2019.

Moottorivaihtoehtoina ovat nelisylinterinen 2,5-litrainen tai 3,6-litrainen V6, joiden molempien yhteydessä on yhdeksänportainen automaattivaihteisto. Vetotapana on etuveto tai neliveto.

## Lähteet

## Aiheesta muualla
Hakunilan terveysasema

**Hakunilan terveysasema** on Vantaan Hakunilan kaupunginosassa, Hakunilan ostoskeskuksen toisessa kerroksessa toimiva kaupungin terveysasema. 

## Lähteet

## Aiheesta muualla
*Terveysasemat (vantaa.fi)
*Yhteispäivystys (Vantaa): Peijaksen sairaala  (hus.fi)
Myyrmäen terveysasema

**Myyrmäen terveysasema** on Vantaan Myyrmäen kaupunginosassa, Myyrmäen sosiaali- ja terveysaseman rakennuksessa toimiva kaupungin terveysasema. 

Myyrmäen terveysasema toimi aiemmin Iskostie 5:ssä kauppakeskus Myyrmannin vieressä, mutta muutti pois heikkokuntoisesta ja homeen vaivaamasta rakennuksesta vuonna 2006. Tämä rakennus purettiin vuonna 2013  (paikka on sittemmin tunnettu "Myyrmäen monttuna"). Vantaan kaupunki keskitti Myyrmäen alueen sosiaali- ja terveyspalvelut nykyosoitteeseensa, jossa toimi aiemmin NCC:n Suomen pääkonttori.

Myyrmäen terveysasema on saanut tunnustusta nuorten erikoistuvien lääkärien koulutuspaikkana. 

## Lähteet

## Aiheesta muualla

*Terveysasemat (vantaa.fi)
*Yhteispäivystys (Vantaa): Peijaksen sairaala  (hus.fi)
Mandiraja

**Mandiraja** on kaupunki Indonesiassa. Mandiraja sijaitsee Banjarnegaran hallintoalueella, Keski-Jaavan provinssissa. Kaupungissa oli vuoden 2010 väestönlaskennan perusteella 63&nbsp;677 asukasta. Kaupunki on perustettu 27.9.1796. Asukkaista melkein 99 prosenttia on muslimeita. Kristittyjä ja hinduja on alle prosentti väestöstä. Kaupunki on jaettu kuuteentoista kyläryhmään.

### Lista kyläryhmistä. (Desa)

* Mandiraja Kulon
* Mandiraja Wetan
* Panggisari
* Banjengan
* Kebakalan
* Kertayasa
* Candiwulan
* Blimbing
* Purwasaba
* Simbang
* Glempang
* Kebanaran
* Salamerta
* Somawangi
* Kaliwungu
* Jalatunda

## Lähteet
Oottakos kuullu...

**Oottakos kuullu...** on Tapio Heinosen albumi vuodelta 1972. Albumi sisältää suomalaisia kansanlauluja Heikki Laurilan ja Erkki Ertaman uusina sovituksina.

## Kappaleet
;A-puoli
# Oottakos kuullu...
# Mies kapakass' se kerran
# Yksi ruusu
# Nikkarin Kerttu
# Aamulla varhain
# Meinasin meinasin

;B-puoli
# Hyvää hyvää iltaa
# Tuoll' on mun kultani
# Imatran rannalla
# Läksin minä kesäyönä käymään
# Pienen lammen rannalla
# Kukapa sen saunan lämmittääpi
## Tekijätiedot
**Muusikot**
* Erkki Ertama – kapellimestari (A1, A2, A4, B1, B3, B5) ja urut
* Heikki Laurila – kapellimestari (A3, A5, A6, B3, B4, B6) ja kitara
* Juhani Aaltonen – huilu, sopraanosaksofoni
* Reijo Lehtovirta – huilu ja klarinetti
* Unto Haapa-aho – klarinetti ja baritonisaksofoni
* Arto Alaspää, Kaj Backlund, Ossi Runne ja Tauno Virtanen – trumpetti
* Juhani Aalto, Sointu Huuskonen ja Henrikki Virkki – pasuuna
* Aaro Kurkela – haitari
* Nacke Johansson ja Raimo Roiha – piano
* Esa Katajavuori – piano ja sähköpiano
* Antero Jakoila, Ilpo Saastamoinen ja Raimo Sarkio – kitarat
* Matti Bergström, Pentti Mutikainen ja Erkki Seppä – sähköbassot
* Nappi Ikonen, Ilpo Kallio, Matti Oiling ja Esko Rosnell – rummut ja lyömäsoittimet
* Jouni Heinonen, Pekka Helasvuo, Juhani Homanen, Heikki Hämäläinen, Marjukka Kankkunen, Pekka Kari, Pertti Kiri, Risto Paalanen, Jorma Rahkonen, Olavi Rignell, Rauno Salminen, Juhani Tiainen, Heikki Vermola, Ailla Vitikka ja Jorma Ylönen – viulut 
* Mauri Pentikäinen, Ahti Pilvi ja Jorma Taivainen – alttoviulut
* Veli-Pekka Bister, Jalmari Hölttä ja Jaakko Raulamo – sellot
* Martti Kankkunen – kontrabasso
**Muut**
* Raimo Henriksson – tuottaja
* Timo Kirves – valokuvat
* Joop Nieuwland – layout
## Lähteet
* Tapio Heinonen - Oottakos kuullu... (Discogs) 
* Tapio Heinonen - En kadu mitään - Kaikki levytykset (Discogs)
Binghamton

**Binghamton** on kaupunki Broomen piirikunnassa, New Yorkin osavaltiossa, Yhdysvalloissa. Sen väkiluku oli vuoden  väestönlaskennassa 47 376. Binghamton sijaitsee osavaltion Southern Tier -alueella. Se on Broomen piirikunnan hallintokeskus.

Binghamtonin kulttuurikohteita ovat Phelps Mansion -kartanomuseo, Roberson-museo ja tiedekeskus sekä Bundy-museo taidekokoelmineen.

Kaupungin mukaan on nimetty New Yorkin osavaltionyliopistoon (SUNY) kuuluvan Binghamton University, jonka pääkampus sijaitsee kuitenkin naapurikaupunki Vestalissa. 

Binghamtonissa toimii AHL-liigassa pelaava jääkiekkoseura Binghamton Devils, jota ennen kaupungissa pelasi 15 kautta vuoteen 2017 saakka AHL-joukkue Binghamton Senators.

## Kuvia kaupungista

Tiedosto:Downtown Binghamton at Night.jpg|Binghamtonin keskusta yöllä.
Tiedosto:Broome County Courthouse.jpg|Broomen piirikunnan oikeustalo.
Tiedosto:Binghamton Security Mutual Building.jpg|Security Mutual Life Building, joka valmistui 1905.
Tiedosto:Gov't Plaza.jpg|Government Plaza.


## Lähteet
Emporia (Kansas)

**Emporia** on kaupunki Kansasin osavaltiossa, Yhdysvalloissa. Sen väkiluku oli vuoden  väestönlaskennassa 24 916. Emporia on Lyonin piirkunnan hallintokeskus. Kaupungissa sijaitsee julkinen Emporia State University -yliopisto.

## Kuvia kaupungista

Tiedosto:William-allen-white-house.JPG|William Allen White House.
Tiedosto:Lyon county kansas courthouse 2009.jpg|Lyonin piirikunnan oikeustalo.
Tiedosto:Plumb Administration Building.JPG|Emporia State University -yliopisto.
Tiedosto:Emporia Kansas Main Street.jpg|Emporian pääkatu.


## Lähteet

## Aiheesta muualla
Korson terveysasema

**Korson terveysasema** on Vantaan Korson suuralueen Metsolan kaupunginosassa toimiva kaupungin terveysasema. Terveysasema sijaitsee Korson rautatieaseman eteläpuolella, kävelymatkaa asemalta on noin 250 metriä.  

## Lähteet

## Aiheesta muualla
*Korson terveysasema (palvelukartta.hel.fi)
*1.10.2014 Korson terveysasemalle saa ajan netistä  (vantaansanomat.fi)
*Terveysasemat (vantaa.fi)
*Yhteispäivystys (Vantaa): Peijaksen sairaala  (hus.fi)
Strömstadin rauhan rajakivet

**Strömstadin rauhan rajakivet** eli **Kuninkaankivet** ovat Utsjoella Tenojoen rannassa sijaitsevat kolme vanhaa rajamerkkiä. 

Kivet ovat vuonna 1751 solmitun Tanska-Norjan ja Ruotsin välisen Strömstadin rajasopimuksen mukaisia rajakiviä joita on yksi Ylä-Tenolla ja kaksi Kivikosken ja Vetsikon rannalla () lähellä Utsjoen kirkonkylää. Kiviin on hakattu Ruotsin kuninkaan Adolf Fredrikin kruunumonogrammi ja vuosiluku 1766. 

Kivet muodostavat yhden Museoviraston määrittelemistä Suomen valtakunnallisesti merkittävistä rakennetuista kulttuuriympäristöistä.

## Lähteet
Martinlaakson terveysasema

**Martinlaakson sosiaali- ja terveysasema** on Vantaan Martinlaakson kaupunginosassa,  sijaitseva rakennus, jossa toimii kaupungin sosiaali- ja terveysasema. Samassa rakennuksessa on myös Martinlaakson kirjasto. Rakennus sijaitsee noin 150 metriä Martinlaakson rautatieaseman lounaispuolella.

Martinlaakson terveysasema palkittiin vuonna 2014 Vantaan parhaana työyhteisönä. Terveysasemalla on noin 35 työntekijää, jotka palvelevat noin 30&nbsp;000 vantaalaista.

## Lähteet

## Aiheesta muualla
*Martinlaakson sosiaali- ja terveysasema (palvelukartta.hel.fi)
*Terveysasemat (vantaa.fi)
*Yhteispäivystys (Vantaa): Peijaksen sairaala  (hus.fi)
Kistan metroasema

**Kistan metroasema** on yksi Tukholman metron sinisen linjan asemista ja ainoa maanpäällinen asema sinisellä linjalla. Se on avattu 5. kesäkuuta 1977, kun sinisen linjan haara Hallonbergenistä Akallaan avattiin. Se sijaitsee Hallonbergenin ja Husbyn asemien välissä.

## Aiheesta muualla
Koivukylän terveysasema

**Koivukylän sosiaali- ja terveysasema** on Vantaan Koivukylän suuralueen Havukosken kaupunginosassa, välittömästi Koivukylänväylän (eli yhdystien ) pohjoispuolella sijaitseva rakennus, jossa toimii kaupungin sosiaali- ja terveysasema.  

## Lähteet

## Aiheesta muualla
*Koivukylän sosiaali- ja terveysasema (palvelukartta.hel.fi)
*Jari Pietiläinen (25.5.2016) Koivukylän terveysaseman karu arki on tässä – Mummojen jonotus pääsi musiikkivideoon (vantaansanomat.fi)
*Terveysasemat (vantaa.fi)
*Yhteispäivystys (Vantaa): Peijaksen sairaala  (hus.fi)
Side (Turkki)

**Side** () on kaupunki Turkissa Antalyan maakunnassa. Se joka sijaitsee historiallisen Pamfylian alueen rannikolla lähellä Manavgatin kaupunkia, 78&nbsp;kilometrin päässä Antalyan kaupungista.

## Historia

### Antiikki

Side on ottanut nimensä samalla paikalle sijainneelta antiikin ajan Siden kaupungilta, joka oli muinaisten kreikkalaisten kaupunki. Side asutettiin ensimmäisen kerran luultavammin 600-luvulla eaa. Aleksanteri Suuri valloitti kaupungin taisteluitta vuonna 333 eaa. Nykyisin antiikin aikaisen kaupungin rauniot ovat suosittu turistikohde.

### Myöhempi historia

Side taantui lopullisesti 600-luvulta alkaen arabien hyökkäysten vuoksi. Se oli lähes autiona 900-luvulla, ja 1100-luvulla jäljellä olleet asukkaat siirtyivät Antalyaan. Siden paikka oli asumattomana läpi seldžukki- ja osmanivallan ajan, ja siihen alettiin viitata vain nimellä *Eski Antalya*, ”Vanha Antalya".

Paikalla oleva nykyinen asutus syntyi vuonna 1895, kun sinne muutti Kreetalta tulleita turkkilaisia evakkoja. Kylä tunnettiin alun perin nimellä *Selimiye*. Se on nimetty uudelleen antiikin aikaisen kaupungin mukaan 1950-luvulla alkaneen turismin kasvun myötä.

## Lähteet

## Aiheesta muualla
Natalia Gemperle

**Natalia Gemperle** (o.s. **Vinogradova**, ven. Наталья Михайловна Виноградова, *Natalja Mihailovna Vinogradova*; s. 9. joulukuuta 1990 Moskova) on aiemmin Venäjää ja vuodesta 2023 Sveitsiä edustanut suunnistaja.

Hän on voittanut maailmanmestaruuden viestissä vuonna 2016 ja keskimatkalla vuonna 2018. Hän voitti Euroopan-mestaruuden sprinttiviestissä vuonna 2016. Hän voitti Venlojen viestin vuonna 2017 ruotsalaisen Alfta-Ösa OK -joukkueen jäsenenä. 

Flims Flaaxin MM-kilpailuissa 2023 Gemperle saavutti hopeaa keskimatkalla ja viestissä. Kuopion MM-kilpailuissa 2025 hän saavutti pronssia viestissä.

Edinburghin MM-kilpailuissa 2024 Gemperle saavutti sprinttiviestin maailmanmestaruuden ja pronssia sprintissä. Saman vuoden EM-kilpailuissa Unkarin Mórissä hän oli keskimatkalla toinen ja oli mukana Sveitsin voittaneessa viestijoukkueessa. Vuoden 2025 EM-kilpailuissa Belgiassa hän oli Sveitsin toiseksi tulleessa sprinttiviestijoukkueessa.

Gemperle asuu Sveitsissä ja on naimisissa Sveitsin entisen maajoukkuevalmentajan Rolf Gemperlen kanssa. 

Vuoden 2022 alussa Gemperle sai Sveitsin kansalaisuuden. Vuori- ja maantiejuoksukilpailuissa hän on edustanut Sveitsiä vuodesta 2022 ja suunnistuksessa vuodesta 2023.

## Lähteet
Anni Heikkilä

**Anni Heikkilä** (s. 17. marraskuuta 1999 Hämeenlinna) on suomalainen pesäpalloilija, joka edustaa Superpesiksessä pelaavaa Lapuan Virkiää. Heikkilä on opiskelija.

Heikkilä on lukkari, mutta hän pelaa myös siepparina ja pesävahtina. Sisällä hän pelaa etenijänä ja vaihtajana.

## Pesäpalloura
Lapsena myös jalkapalloa ja uimahyppyjä harrastanut Heikkilä aloitti pesäpallon 10-vuotiaana. Hänen kasvattajaseuransa on Hämeenlinnan Paukku, jonka riveissä hän teki debyyttinsä aikuisten sarjoissa Suomensarjassa kaudella 2013. Hän jatkoi sarjassa seuraavana vuonna, ja kausi päättyi sarjavoittoon ja nousuun Ykköspesikseen.

Hämeenlinnan Paukku pääsi heti vuonna 2015 Vihdin Palloa vastaan karsintoihin Superpesis-paikasta. Siispä Heikkilä teki Superpesis-debyyttinsä 22.8.2015 15 vuoden, 9 kuukauden ja 5 päivän ikäisenä. Paukku ei kuitenkaan noussut Superpesikseen vaan jatkoi Ykköspesiksessä, jossa seura sijoittui vuonna 2016 kuudenneksi. Heikkilä puolestaan sijoittui samana vuonna runkosarjan kärkilyöntitilastossa yhdeksänneksi lyötyään 18 ottelussa 91 kärkilyöntiä.

Pelattuaan Ykköspesistä kaksi kautta Heikkilä siirtyi vuodeksi 2017 Superpesikseen Manse PP:n joukkueeseen, jossa hän oli pelannut jo edellisellä kaudella viisi ottelua. Siirrosta huolimatta Heikkilä pelasi vielä kaudella 2017 myös Paukun joukkueessa Ykköspesistä. Manse PP voitti kauden päätteeksi SM-kultaa. Heikkilä pelasi joukkueessa kaikissa pudotuspeliotteluissa ja kuudessa runkosarjaottelussa.

Kaudeksi 2018 Heikkilä siirtyi Superpesikseen nousseeseen Hyvinkään Tahkoon, josta hän haki suurempaa roolia ulkopeliin. Hän eteni Tahkon joukkueessa alkulohkosta halli-SM-lopputurnaukseen, jossa Tahko jäi kuitenkin neljänneksi. Heikkilä valittiin samana vuonna myös B-tyttöjen Itä–Länsi-otteluun. Hän pelasi ottelun voittaneessa Lännen joukkueessa lukkarina, toi yhden juoksun ja löi neljä kärkilyöntiä.

Heikkilä on pelannut Tyttöjen Superpesistä kausina 2014–2018. Kauteen 2017 asti Heikkilä pelasi sarjaa Hämeenlinnan Paukun joukkueessa, mutta Tahkoon siirryttyään hän pelasi kaudella 2018 Janakkalan Janan riveissä.

Heikkilän tavoitteena on oman pelin kehittäminen: oman tason pitäminen tasaisen korkealla ja pelirohkeuden löytäminen ulkopeliin. Lisäksi hän on nimennyt tavoitteekseen Itä–Länsi-otteluun pääsemisen.

## Saavutukset
* SM-kultaa 2017
* Vuoden lukkari):2024
* 2 Itä-Länsi-ottelu: 2023, 2025 
* B-tyttöjen Itä–Länsi-edustus 2018

## Lähteet
Suomen Aktiivisin Työpaikka

Suomen Aktiivisin Työpaikka -kartoitus on työkalu työpaikan liikuntaohjelman suunnitteluun ja arviointiin. Kartoitusta suositellaan yli 30 henkilöä työllistäville organisaatioille. Kartoitukseen sisältyy sähköinen kysely, jossa käydään läpi hyvin toteutetun liikuntaohjelman yhdeksän osa-aluetta.

Osallistumalla Suomen Aktiivisin Työpaikka -kilpailuun työpaikka saa kattavan palauteraportin kartoituksesta. Kartoituksesta selviävät liikuntaohjelman vahvuudet ja kehityskohteet sekä konkreettiset toimenpide-ehdotukset perustuen henkilöstöliikunnan yhdeksään hyvään käytäntöön. Tämän jälkeen järjestetään palautetilaisuus, jossa asiantuntija auttaa raportin tulkinnassa ja opastaa kehittämistoimenpiteiden suunnittelussa. Palautteiden antajina sekä apuna toimenpiteiden suunnittelussa toimivat liikunnan aluejärjestöjen asiantuntijat.

## Suomen Aktiivisin Työpaikka -sertifikaatti
Mikäli työyhteisö saa yli 50 % kartoituksen kokonaispisteistä, myönnetään sille Suomen Aktiivisin Työpaikka -sertifikaatti tunnustukseksi hyvin toteutetusta liikuntaohjelmasta ja samalla mahdollisuus osallistua Suomen Aktiivisin Työpaikka -kilpailuun. Suomen Aktiivisin Työpaikka -kartoitus on  työpaikan liikuntaohjelman arviointityökalu, jota suositellaan tehtävän joka toinen vuosi. Sertifikaatti on voimassa kaksi vuotta kerrallaan. Suomen Aktiivisin Työpaikka -kilpailussa Olympiakomitean muodostama asiantuntijaraati valitsee vuosittain kartoituksen tulosten perusteella parhaan työyhteisön, joka palkitaan Urheilugaalassa.

## Suomen Aktiivisin Työpaikka -kilpailun voittajat

## Lähteet

## Aiheesta muualla

# https://suomenaktiivisintyopaikka.fi/
# https://www.facebook.com/SuomenAktiivisinTyopaikka/
# https://www.linkedin.com/company/suomen-aktiivisin-tyopaikka/
# https://www.arla.fi/artikkelit/arla-on-suomen-aktiivisin-tyopaikka/?gclid=Cj0KCQjwmICoBhDxARIsABXkXlIywyI1EFBRsmF7hjtHA19_7uy6j1_fz3k7Y_L3mmTFEbXotrbxUroaAq6bEALw_wcB
Isia Basset

**Isia Basset** (s. 1993 on ranskalainen suunnistaja. Hän saavutti Latvian MM-kilpailuissa 2018 pronssia keskimatkalla.

## Lähteet
Maarit Sinervo

**Maarit Erika Viktoria Lodenius-Sinervo** (o.s. **Sinervo**; 18. kesäkuuta 1945 Helsinki – 1. elokuuta 2004 Helsinki) oli suomalainen toimittaja, suomentaja ja rauhanaktivisti.

Maarit Sinervon vanhemmat olivat kirjailija, runoilija Aira Sinervo ja runoilija Veikko Kolula. Sinervon puoliso oli toimittaja Peter Lodenius ja tytär Rauhanliiton toiminnanjohtaja Laura Lodenius (s. 1969).

Sinervo pääsi ylioppilaaksi 1965 Alppilan yhteislyseosta ja toimi aluksi Teiniliiton kurssi- ja tiedotussihteerinä. Hän oli yksi *[[Ylioppilaslehti|Ylioppilaslehden]]* ”valtausnumeron” päätoimittajista joulukuussa 1968 ja oli mukana perustamassa Sadankomiteaa Suomeen.
__NOTOC__
## Toimitteita
* Aira Brink: *Velhojuuri: Kertomus noitavainojen ajoilta*. Nuorten toivekirjasto 203. 2. uud. ja lyh. painos WSOY 1972.
* *Sota sotaa vastaan! Työväenliikkeen sodanvastaisia tekstejä 1899–1940. Suomen sadankomitealiikkeen 10- vuotispäivänä 6.8.1973*. Toimittaneet Maarit Sinervo ja Peter Lodenius. Suomen sadankomitealiitto, Helsinki 1973.

## Suomennoksia
* Wava Stürmer: *Elämänlangat*. Suomentaneet Liisa Ryömä ja Maarit Sinervo. Gummerus 1982. (Alkuteos *Slå tillsamman*.)
* *Punaisen tuvan Annika: [[Elsa Beskow]]in kuvakirja*. Gummerus 1983. (Alkuteos *Duktiga Annika*.)
* Göran von Bonsdorff: *Päämääränä rauha: Suomen rauhanliitto 1920–1979*. Käännös Laura Lodenius ja Maarit Sinervo. Suomen rauhanliitto – YK-yhdistys, Helsinki 1993.
* *Balkanin palapeli: Kooste Ny tid -lehdessä vuosina 1991–1995 julkaistuista jutuista.* Toimittanut Peter Lodenius. Käännökset Liisa Ryömä ja Maarit Sinervo. Suomen rauhanliitto, Helsinki 1996.
* Göran von Bonsdorff: *Historian käännekohta*. Suomen rauhanliitto, Helsinki 1998. (Alkuteos *Historiens vändpunkt*.)

## Lähteet
Boogie Down Productions

**Boogie Down Productions** oli yhdysvaltalainen hip hop-yhtye, jonka muodostivat alun perin KRS-One, D-Nice, ja DJ Scott La Rock. Yhtyettä pidetään merkittävänä rap-musiikin saralla. Boogie Down Productions loi pohjaa poliittiselle rap-musiikille sekä gangsta rap ja hardcore hip hop -tyylisuunnille.

Scott La Rock murhattiin viisi kuukautta yhtyeen debyyttialbumin *[[Criminal Minded]]* julkaisun jälkeen vuonna 1987.

## Diskografia

### Studioalbumit

* *[[Criminal Minded]]* (1987)
* *[[By All Means Necessary]]* (1988)
* *[[Ghetto Music: The Blueprint of Hip Hop]]* (1989)
* *[[Edutainment]]* (1990)
* *[[Sex and Violence]]* (1992)

## Lähteet
Tsafirlukasti

**Tsafirlukasti** on indoli- ja karbamaattijohdannaisiin kuuluva orgaaninen yhdiste. Yhdistettä käytetään lääketieteessä astman hoitoon.

## Ominaisuudet ja käyttö
Tsafirlukasti sitoutuu kysteinyylileukotrieenireseptoreihin ja estää niiden toiminnan. Tällöin leukotrieenien hengityslihaksistoa supistavan vaikutuksen ilmeneminen estyy ja hengittäminen helpottuu. Tsafirlukastia voidaan käyttää lievien astmamuotojen hoitoon yksinkin, mutta se on kortikosteroideja tehottomampi. Yleensä sitä käytetäänkin yhdessä niiden kanssa.

Tsafirlukasti on hyvin siedetty lääkeaine ja aiheuttaa vain suhteellisen harvoin haittavaikutuksia. Tyypillisimpiä haittavaikutuksia ovat pääkipu, hengitysteiden infektiot ja flunssankaltaiset oireet. Harvinaisia haittavaikutuksia ovat huonovointisuus, ripuli ja vatsakivut.

## Valmistus
Tsafirlukastin valmistuksen ensimmäisessä vaiheessa 3-metoksi-4-metyylibentsoehappo reagoi metanoliliuoksessa tionyylikloridin läsnä ollessa muodostaen metyyliesterin. Seuraavassa vaiheessa aromaattisen renkaan metyyliryhmä bromataan 1,3-dibromi-5,5-dimetyylihydantoiinin ja atsobisisobutyronitriilin avulla. Muodostuva välituote reagoi kupari(I)oksidin katalysoimana N-metyyli-5-nitroindolin kanssa. Nitroryhmä pelkistetään aminoryhmäksi vedyttämällä Raney-nikkelin toimiessa katalyyttinä. Muodostuva välituote reagoi syklopentyyliklooriformiaatin kanssa muodostaen karbamaatin. Seuraavaksi esteriryhmä hydrolysoidaan litiumhydroksidin avulla ja viimeisessä vaiheessa tapahtuu reaktio  o-tolueenisulfonamidin kanssa.
:

## Lähteet
Luigi Madonis

**Luigi Madonis**, myös: **Madonius** (noin 1700 Venetsia – noin 1770) oli italialainen säveltäjä joka toimi Pietarissa konserttimestarina joko vuodesta 1731 tai 1735 ja jäi eläkkeelle tammikuussa 1767 nauttimaan 500 ruplan vuotuista eläkettä. Aloittaessaan työnsä Pietarissa hän sai 1&nbsp;050 ruplan vuosipalkkion, joka oli tuohon aikaan huomattava summa. Elisabet Petrovnan aikana hänen vaimonsa Natalia Petrovna nautti Suolavirastolta 600 ruplan vuotuista palkkaa. Tunnettu huilisti Quantz kuulu Madonisin soittavan Venetsiassa 1725. Madonis lähti Venetsiasta Breslauhun oopperaseurueen kapellimestariksi. 1729 hän esiintyi Pariisissa Concert Spirituelissa. Venäjällä hän toimi viuluvirtuoosina ja sävelsi.

### Huomautukset

## Lähteet
Philip Anschutz

**Philip Frederick Anschutz** (s. 28. joulukuuta 1939) on yhdysvaltalainen multimiljardööri, joka omistaa tai ainakin hallitsee useita eri toimialojen yrityksiä muun muassa energia-, rautatie-, kiinteistö-, urheilu- ja lehdistötoimialoilla. Hänet tunnetaan myös filantrooppina, jonka mukaan on nimetty lääketieteen ja koulutuksen yksiköitä, joille hän on lahjoittanut miljoonia. Poliittiselta kannaltaan Anschutzia pidetään kristillisenä konservatiivina.

Vuonna 1961 Anschutz osti isältään Wyomingissa öljynporausyhtiön Circle A Drilling, jolla tienasi mittavat voitot. Voittorahat hän sijoitti edelleen rautateihin, kiinteistöihin ja osakkeisiin. Myöhemmin hän laajensi sijoituksiaan urheilu- ja viihdebisnekseen. Anschutz oli myös mukana perustamassa Yhdysvaltoihin ammattilaisjalkapalloliiga Major League Socceria sekä muutamia siinä pelaavia seuroja, kuten Los Angeles Galaxy, San Jose Earthquakes, Chicago Fire, Houston Dynamo sekä New York/New Jersey Metro Stars. MLS Cupin mestaruuspokaali on nimetty Anschutzin mukaan.

Anschutz on osakkaana myös lukuisissa kiinteistöyhtiöissä kuten Staples Center, StubHub Center ja The O2 Arena. Hän on myös  Los Angeles Kings -jääkiekkojoukkueen ja MLS-seura Los Angeles Galaxyn pääomistaja ja osaomistaja Los Angeles Lakers -koripallojoukkueessa. Tuotantoyhtiö Walden Median kautta Anschutz on rahoittanut muun muassa elokuvaa *[[Narnian tarinat]]*. AEG Liven kautta Anschutz omistaa myös Coachella-festivaalin.

Vuonna 2017 Forbes rankkasi Anschutzsin Yhdysvaltain 38. rikkaimmaksi henkilöksi. Hänen omaisuutensa arvoksi arvioidaan vuonna 2022 noin  10,7 miljardia dollaria.

## Lähteet
O’Fallon (Missouri)

**O’Fallon** on kaupunki St. Charlesin piirikunnassa Missourin osavaltiossa Yhdysvalloissa. Sen väkiluku oli vuoden 2019 arvion mukaan 88&nbsp;673. Vuosina 2010–2019 kaupungin väkiluku kasvoi 11,4 prosenttia. O’Fallon kuuluu Saint Louisin suurkaupunkialueeseen.

## Lähteet
Vesa Tuomi

**Vesa Jarmo Tuomi** (s. 24. lokakuuta 1946) on suomalainen muusikko, jonka pääinstrumentteja ovat harmonikka ja kosketinsoittimet. Hän valmistui musiikin teorian ja säveltapailun opettajaksi Sibelius-Akatemiasta ja työskenteli Tampereen konservatoriossa 39 vuotta. Vuonna 1989 Tuomi voitti Seinäjoen tangomarkkinoiden sävellyskilpailun teoksellaan ”Rannalla”, joka on julkaistu Arja Korisevan tuplaplatinaa myyneellä esikoisalbumilla *[[Arja Koriseva (albumi)|Arja Koriseva]]*. Kappale julkaistiin myös tangomarkkinoiden omalla platinalevyrajan ylittäneellä julkaisulla *[[Tangokuningatar ja kuningas]]*, jolla sen esittää niin ikään Arja Koriseva. Sanoitus on Tuula Heikkilän tekemä.

## Lähteet

## Aiheesta muualla
*
Beverly (Massachusetts)

**Beverly** on kaupunki Essexin piirkunnassa, Massachusettsin osavaltiossa, Yhdysvalloissa. Sen väkiluku oli vuoden  väestönlaskennassa 39 502. Vuonna 2016 sen arvioitiin olleen 41 365. 

## Kuvia kaupungista

Tiedosto:Beverly Public Library.jpg|Beverlyn julkinen kirjasto.
Tiedosto:Rose Garden at Lynch Park.jpg|Lynch Park.
Tiedosto:Veterans Memorial Bridge.JPG|Veterans Memorial Bridge -silta.
Tiedosto:Beverly Hospital - Lynch & Administration Buildings.jpg|Beverlyn sairaala.


## Lähteet

## Aiheesta muualla
Fishers

**Fishers** on kaupunki Hamiltonin piirkunnassa, Indianan osavaltiossa, Yhdysvalloissa. Sen väkiluku oli vuoden  väestönlaskennassa 76 794. Vuonna 2017 sen arvioitiin olleen 91 832. Fishers kuuluu Indianapoliksen suurkaupunkialueeseen.

## Kuvia kaupungista

Tiedosto:Fishers High School PreExpansion 2008.jpg|Fishers High School.
Tiedosto:Conner-prairie-original-house.jpg|Conner House.
Tiedosto:Oaklawn Cemetery Fishers, Indiana.JPG|Oaklawnin hautausmaa.


## Lähteet

## Aiheesta muualla
Lúrio-luokka

**Lúrio-luokka** oli Portugalin laivaston kahden 1900-luvun alussa valmistetun tykkiveneen muodostama alusluokka.

## Alukset

## Lähteet
*

### Viitteet
Les chrysanthèmes

**Les chrysanthèmes** () on vuonna 1914 valmistunut venäläinen mykkäelokuva. Pjotr Tšardyninin ohjaaman melodraaman pääosia esittävät Vera Karalli ja Ivan Mozžuhin.

## Juoni
Lahjakas balettitanssija Vera Aleksejevna Nevolina rakastaa Vladimiria (suomalaisessa versiossa Igoria), jonka tunteet viilenevät pian. Velkaantunut Vladimir tarvitsee kipeästi rahaa, eikä Veran korujen myyminen auta pitkään. Vladimir löytää rikkaan leskirouvan ja ryhtyy puuhaamaan avioliittoa tämän kanssa. Rakastettunsa petoksesta masentunut Vera juo myrkkyä ja tanssii viimeisen krysanteemitanssinsa Vladimirin ja tämän morsiamen katseiden alla. Yleisö puhkeaa suosionosoituksiin, mutta Vera makaa jo kuolleena rakastamiensa kukkien keskellä. Muutaman päivän kuluttua katuva Vladimir tuo hänen haudalleen kukkakimpun.

## Näyttelijät

## Tuotanto ja vastaanotto
Aleksandr Hanžonkovin yhtiön tuottama *Les chrysanthèmes* mainitaan usein Bolšoi-teatterin ensitanssijattaren Vera Karallin ensimmäisenä elokuvaroolina. Päähenkilön yhteyttä kuuluisaan tanssijaan korostavat sama etu- ja isännimi sekä Karallin paljon puhuttu rakkausjuttu laulaja Leonid Sobinovin kanssa, joka päättyi miehen naitua rikkaan seurapiirinaisen.

Aikalaiskriitikot kiittivät tunteisiin vetoavan elokuvan tarinaa, ohjausta ja näyttelijäsuorituksia. Karallista tuli pian yksi 1910-luvun venäläisen mykkäelokuvan suurimmista tähdistä. Viehättävä ja sulavaliikkeinen tanssija sopi erityisen hyvin ohjaaja Jevgeni Bauerin koristeelliseen tyyliin, mutta elokuvatutkija Romil Sobolevin mukaan hän ei ollut kovin syvällinen draamanäyttelijä. Keisarillisten balettiteatterien muita tähtiä kiellettiin pian esiintymästä elokuvissa, mutta Karallin kohdalla säännöstä tehtiin poikkeus, koska hän oli suuriruhtinas Dmitri Pavlovitšin rakastajatar.

”Kauniin ja pehmeäliikkeisen” Karallin ”runollista ja lennokasta” elokuvaa esitettiin Helsingin Esplanad-teatterissa helmikuussa 1915. Tamperelaisen *[[Kansan Lehti|Kansan Lehden]]* mukaan ”mitä mielenkiintoisemmin esitetyn kuvan” näytteleminen oli ”harvinaisen hyvää” .

## Lähteet

## Aiheesta muualla
*
Jonas täyttää 25 vuonna 2000

**Jonas täyttää 25 vuonna 2000** (*Jonas qui aura 25 ans en l’an 2000*) on Alain Tannerin ohjaama sveitsiläis-ranskalainen draamakomediaelokuva vuodelta 1976. Sen on käsikirjoittanut yhdessä ohjaajan kanssa brittiläinen kirjailija ja kuvataiteilija John Berger, joka teki Tannerin kanssa käsikirjoitusyhteistyötä myös tämän aiemmissa elokuvissa *[[Salamanteri (elokuva)|Salamanteri]]* (1971) ja *[[Hetki naisen elämässä]]* (1974).

## Juoni
Elokuva on löyhäjuoninen tarina 1960-luvun loppupuolen nuorista, jotka aikustuttuaan pohtivat nuoruuden idealismia nykyisyyden realismin, oman työttömyytensä ja Sveitsin yhteiskunnan jäykän porvarillisuuden valossa. Heitä yhdistää maatila ja sen yhteinen ruokapöytä, jossa he keskustelevat. Maanviljelijä joutuu tekemään valintoja luomuviljelyn ja tehomaatalouden välillä, suosittu opettaja saa potkut opetettuaan historiaa väärin, ruokakaupan kassalla työskentelevä nuori nainen saa potkut annettuaan köyhille ja syrjäytyneille asiakkaille ostoksia ilmaiseksi. Elokuvan nimi tulee erään päähenkilöpariskunnan saamasta vauvasta, jonka tulevaisuutta he pohtivat kun tämä täyttää 25 vuotta vuonna 2000. Elokuvan kahdeksan päähenkilöä ovat itse olleet 25-vuotiaita Pariisin opiskelijamellakoiden aikaan 1968.

## Rooleissa

## Vastaanotto
*Jonas täyttää 25 vuonna 2000* sai Suomen elokuvateattereissa 8&nbsp;155 katsojaa ensi-iltavuodestaan 1977 lähtien. Elokuva on esitetty Ylen tv-kanavilla marraskuussa 1985 ja marraskuussa 2000.

Mikael Fränti kirjoitti elokuvan tv-esityksen alla 1985 Jonasin avautuvan älyllisenä elokuvana, jonka kerronnasta puuttuu kaikki kalseus ja yksioikoisuus. Hän piti elokuvaa Alain Tannerin päätyönä ja sanoi ohjaajan käyttävän pieniä havaintoja, jotka kuitenkin aina sidotaan laajempaan yhteiskunnalliseen yhteyteen.

## Jatkoa Jonasin tarinalle
Alain Tanner palasi elokuvan nimihenkilöön myöhemmissä elokuvissaan *[[Valovuosien päässä]]* (1981) ja *Jonas et Lila, à demain* (1999). Molempien päähenkilönä on 25-vuotias Jonas.

## Lähteet
Africanews

**Africanews** on monikielinen lehdistöpalvelu, jonka pääkonttori sijaitsee Pointe-Noiressa Kongon tasavallassa. Syynä paikan valintaan oli kanavan mukaan se, että maassa on toimivat yhteydet muihin Afrikan maihin, riittävän nopeat internetyhteydet ja paikallisten viranomaisten lupaus toimituksen poliittisesta riippumattomuudesta. Uutiskanava on ranskalaisen Euronewsin tytäryhtiö ja aloitti lähetykset television kautta 20. huhtikuuta 2016. Africanewsilla on oma Euronewsista itsenäinen toimituksensa.

Vuonna 2020 kanavan, jonka palveluksessa työskenteli 54 henkilöä, toimitus muutti Euronewsin kanssa samoihin tiloihin Lyoniin. Tällä tavoiteltiin lähes kolmanneksen säästöjä, ja alkujaan kanava pyrittiin myymään.

Kanavan toimitusjohtajana toimii Michael Peters, joka oli mukana suunnittelemassa Africanewsin suunnittelussa jo vuonna 2013.

Lähetykset olivat aluksi englanniksi ja ranskaksi, mutta kanava ilmoitti jo aloittaessaan, että aikoo laajentaa myös muille kielille kuten swahiliin.

## Näkyvyysalue

*Benin
*Burkina Faso
*Burundi
*Djibouti
*Etelä-Afrikka
*Gabon
*Gambia
*Ghana
*Guinea
*Guinea-Bissau
*Kamerun

*Kenia
*Keski-Afrikan tasavalta
*Kongon demokraattinen tasavalta
*Kongon tasavalta
*Liberia
*Madagaskar
*Mali
*Mauritania
*Mosambik
*Niger
*Nigeria

*Norsunluurannikko
*Päiväntasaajan Guinea
*Ruanda
*São Tomé
*Senegal
*Sierra Leone
*Tansania
*Togo
*Tšad
*Uganda

## Lähteet
Ulrich von Hutten

**Ulrich von Hutten** (21. huhtikuuta 1488 Fuldan luostari, Fulda, Saksa &ndash; 29. elokuuta(?) 1523 lähellä Zürichiä) oli saksalainen valtakunnanritari, oppinut humanisti ja satiirikko.

Ulrich oli merkittävä satiirikko, joka hyökkäsi aikanasa ruhtinaita, katolisen kirkon skolastikkoja ja obskurantteja vastaan. Hän oli *Epistolae virorum obscurorumin* eli *Hämäräin miesten kirjeitä* toisen osan pääasiallinen kirjoittaja. Hän oli myös saksalainen patriootti ja kehitti vision yhdistyneestä Saksasta ja kirjoitti vuodesta 1520 lähtien saksaksi. Hänestä tuli Martti Lutherin seuraaja.

Ulrich oli Franz von Sickingenin kanssa toinen Ritarien kapinan johtajista Saksan ruhtinaita vastaan. Häviön jälkeen hän pakeni rahattomana Sveitsiin. Hänen entinen ystävänsä Erasmus kieltäytyi auttamasta häntä, mutta hän sai turvapaikan Ulrich Zwingliltä.

Ulrich von Hutten kärsi Ranskan taudista, johon hän lopulta kuoli. Hän kirjoitti sairaudesta ja sen hoidosta kuvauksen *De Morbo Gallico*, jonka Thomas Paynell käänsi myöhemmin englanniksi.

## Lähteet
*  Ulrich von Hutten, Encyclopaedia Britannica
### Viitteet

## Aiheesta muualla
Juho Kivistö

**Juho Armas Kivistö** (9. syyskuuta 1906 Helsinki – 10. huhtikuuta 1967 Helsinki) oli suomalainen ammattiyhdistysjohtaja ja Helsingin apulaiskaupunginjohtaja.

Juho Kivistön vanhemmat olivat peltiseppä Juho Kivistö ja Amanda Helena Mäkinen ja puoliso vuodesta 1936 Edith Onerva Oksanen. Kivistö teki 1940-luvulla opintomatkoja Keski-Eurooppaan ja Neuvostoliittoon. Hän toimi Suomen kunnantyöntekijäin liiton sihteerinä 1939–1946, liiton puheenjohtaja hänestä tuli 1946.  Tässä tehtävässä Kivistö oli vuoteen 1950. SAK:n työvaliokunnan jäsen hän oli 1939–1951. Helsingin kaupunginhallituksen jäsenenä kahteen otteeseen toiminut Kivistö tuli kaupungin kiinteistötoimen johtajaksi ensin virkaatekevänä, vuodesta 1951 hän oli vakinainen toimenhaltija Väinö Salovaaran jälkeen.

## Lähteet
Veikko Kallio (arkkitehti)

**Armas Veikko Ensio Kallio** (5. lokakuuta 1893 Karkku – 26. kesäkuuta 1973) oli suomalainen rakennusinsinööri ja arkkitehti, joka suunnitteli rakennuksia Tampereen seudulle.

Veikko Kallio opiskeli aluksi Taideteollisessa keskuskoulussa Helsingissä mutta siirtyi sitten opiskelemaan Tampereen teknilliseen opistoon valmistuen sieltä rakennusinsinööriksi 1916. Kallio toimi sitten opettajana ja oli suunnittelijana arkkitehti Birger Federleyn toimistossa. Oman toimistonsa hän perusti 1926. Toimisto suunnitteli aluksi asuintaloja ja apteekkeja, myöhemmin tehdaslaitoksia ja tehtaiden asuntoalueita.

Kallion tunnetuimpia suunnittelutöitä ovat Haapasen huvila (entinen Nykytaiteen museo) Pyynikinrinteellä, Tampereen ensimmäinen ”pilvenpiirtäjä” Karhu-apteekin talo (Satakunnankatu 12), Suomen Trikoon tehdasrakennus ja Laukon kartanon päärakennus Vesilahdella. Lisäksi hän teki yhdessä kuvanveistäjä Evert Porilan kanssa muistomerkkejä, muun muassa Elokuvateatteri Imatran palossa kuolleiden hautamuistomerkin.

## Lähteet
Jure Francetić

**Jure Francetić** (3. heinäkuuta 1912 Otočak – 27./28. joulukuuta 1942 Močile) oli kroatialainen, fasistisen ja äärikansallismielisen Ustaša-järjestön jäsen ja sotilas. Sotilasarvoltaan hän oli eversti.

Nuoruudessaan Francetić opiskeli oikeustiedettä Zagrebin yliopistossa. Siellä hänestä tuli kansallismielinen ja vuonna 1931 hän liittyi Ustašan jäseneksi. Hänet pidätettiin vuonna 1933 ja hän sai syytteen vihamielisen propagandan levittämisestä. Francetićin onnistui kuitenkin paeta Jugoslaviasta Unkariin, missä Ustaša oli perustanut koulutusleirin Janka Pusztaan.

Kun Jugoslavian kuningas Aleksanteri oli murhattu Francetić pidätettiin, mutta hänet vapautettiin pian. Vuonna 1939 hän sai luvan palata takaisin kotimaahansa, minkä myös teki.

Itsenäinen Kroatian valtio perustettiin 10. huhtikuuta vuonna 1941. Francetić nimitettiin valtion johtajan, *poglavnik* Ante Pavelićin henkivartioston johtajaksi. Hän kaipasi kuitenkin toiminnallisempaa virkaa ja perusti syyskuussa vuonna 1941 taisteluosasto Francetićin, joka tunnettiin paremmin nimellä Musta legioona. Musta legioona taisteli lähinnä Titon partisaaneja mutta myös četnikkejä vastaan. Se niitti nopeasti mainetta armottomuudellaan ja raakuudellaan. Francetić alkoi nopeasti kohota arvoasteikossa ja kesäkuussa 1942 hänet ylennettiin everstiksi.

Elokuussa 1942 Francetić oli kaikkien Ustašan taisteluosastojen päällikkö. Joulukuussa vuonna 1942 hän osallistui taisteluun partisaaneja vastaan ja haavoittui päähän. Partisaanit ottivat hänet sotavangiksi ja hän kuoli vammoihinsa partisaanien tukikohdassa. Francetićin kuoleman johdosta Itsenäiseen Kroatian valtioon julistettiin maansuru ja hänet ylennettiin postuumisti kenraaliksi.

## Lähteet
Awake Again

**Awake Again** on vuonna 2013 perustettu nelihenkinen vaihtoehtometalliyhtye Turusta. Yhtye saa vaikutteita mm. Enter Shikarilta, System Of A Downilta, ja Bring Me The Horizonilta. 

## Historia
Awake Againin perustivat solisti/basisti Matti Österman, kitaristi Kasper Hellström ja rumpali Markus Puranen vuonna 2013 Turussa. Yhtye soitti triona muutamia kymmeniä keikkoja, lähinnä paikallisissa baareissa ja yökerhoissa sekä muutamia keikkoja muissa Etelä-Suomen kaupungeissa.

Yhtye valittiin mukaan Turku Rock Academy bändivalmennusohjelmaan keväällä 2015 ja samalla alkoi basistin etsintä. Uudeksi basistiksi löytyi Ville Loukola.

Turku Rock Academyn kanssa bändi äänitti singlet “Turning Point” (2016) ja “Drop The Bomb” (2017) musiikkivideoiden kera. 

Awake Again voitti kansainvälisen Wacken Metal Battle -bändikilpailun Nummirockissa juhannuksena 2018. Voiton myötä yhtye pääsi esiintymään Wacken Open Air -festivaaleilla Saksassa kansainvälisissä finaaleissa. 3.8.2018 yhtye julkisti tehneensä kansainvälisen levytyssopimuksen Spinefarm Recordsin kanssa. Samalla julkaistiin uusi single Below. Myöhemmin sopimus purkautui.

Useamman vuoden levyntekoprosessin jälkeen Awake Again julkaisi esikoisalbuminsa No Matter How The World Turns maaliskuussa 2022. Levy on miksattu ja tehty yhdessä tanskalaisen Jacob Hansenin, sekä Jonas Olssonin kanssa. Albumin singlenä julkaistulla kappaleella "Busy Doing Nothing" esiintyy myös Infected Rain yhtyeen keulahahmo Lena Scissorhands. Albumi on julkaistu Odyssey Music Networkin kautta.  2024 yhtye julkaisi EP:n, joka kantaa nimeä "A Promise of Better Days", joka sisältää mm. Ukrainan sotaa käsittelevän Enemy- singlen.
## Diskografia
### Studioalbumit
* No Matter How The World Turns (2022)

### Singlet
* Turning Point (2016)
* Drop the Bomb (2017)
* Below (2018)
* Dark Horse (2018) (orig. Katy Perry
* Into Two (2020)
* Look Around (2020)
* Enmity (2020)
* Busy Doing Nothing, feat. Lena Scissorhands (2021)
* Rise (2021)
* Martyr (2022)
* ENEMY (2023)
* EVEN THE DEAD FISH CAN SWIM UPSTREAM (2023)
* SATURDAY NIGHT (I AM ALIVE) (2023)
* PARAS!TE (2024)
* river (2024)
* soil (2025)
* SHITWRECK (2025)

## Lähteet

## Aiheesta muualla
* Facebook-sivu
* Instagram-sivu
A1 Alankomaiden Grand Prix 2007

**A1 Alankomaiden Grand Prix 2007** oli A1 Grand Prix -kauden 2007–2008 ensimmäinen osakilpailu, joka ajettiin 30. syyskuuta Circuit Park Zandvoortin moottoriradalla Alankomaissa.

## Tulokset
### Sprintti kilpailu

### Pitkä kilpailu
A1 Tšekin Grand Prix 2007

**A1 Tšekin Grand Prix 2007** oli A1 Grand Prix -kauden 2007–2008 toinen osakilpailu, joka ajettiin 14. lokakuuta Brnon moottoriradalla Tšekissä.

## Tulokset
### Sprintti kilpailu

### Pitkä kilpailu
Kirkkoharjun koulu (Kangasala)

**Kirkkoharjun koulu** on Kangasalan Pikkolassa sijaitseva koulu. Koulussa toimii peruskoulun luokat 1–6. Oppilaita koulussa on noin 300. Koulun rehtori on Timo Santamäki. Koulurakennus sijaitsee Kangasalla ydinkeskustassa.

Vuoden 2016 keväällä koulun luokkatiloissa huomattiin kosteuden aiheuttama mikrobivaurio, joka on aiheuttanut oppilaille jatkuvaa päänsärkyä ja toistuvia flunssia.

## Lähteet

## Aiheesta muualla
* Kirkkoharjun koulu - Kangasala.fi
Nemhain

**Nemhain** tai **Nemain** oli muinaisessa Irlannissa kelttiläinen sodan jumalatar. Hänen nimensä merkitsi kiihkoa tai raivoa, ja hänen tehtävänsä oli levittää pelkoa sotureiden keskuuteen. Connachtin ja Ulsterin välisessä sodassa Nemhain nostatti yhdessä Machan ja Morrigánin kanssa pakokauhua Connachtin sotajoukossa, niin että sata heidän sotilaistaan kaatui kuolleena maahan silkasta kauhusta.

## Lähteet
* Green, Miranda J. : Dictionary of Celtic Myth and Legend. Thames & Hudson 1997. 
### Viitteet